ایران داخیلینده ترورلار اؤلکهنی داخیلدن غیری-ثابیتلیه سوروکلهمیه جهدله باغلی وئریلن آیدین ایشارهدیر.
بو سؤزلری آخار. آذ-آ آچیقلاماسیندا روسییالی پولیتولوگ گریگوری تروفیمچوک سؤیلهییب. پولیتولوگ قید ائدیب کی، خاریجی تصییقلر تهرانین گئوسییاسی دوشمهنلرینه تئز و آغریسیز غلبه قازاندیرمیر.
او، همچینین ترورین سیموولیک و مقدس یئرده تؤردیلمهسینه دقت چکیب:
«سونونجو دفعه بورادا سیتواسییانی (وضیعتی ) داخیلدن پارچالاماقلا باغلی بؤیوک جهده ۲۰۰۹-جو ایلده جسارت ائدیلمیشدی. بو گون دونیادا چوخ شئی پیسه دوغرو دییشیب. اوستهلیک، دونیادا سورییا محاربهسی گئدیر. اساس مسئله اودور کی، آمریکانین یئنیحکومتی ایرانا قارشی مناسیبتی گؤزلنیلمدن پیسدن ان پیس سوییهسینه دوشدو.
اونا گؤره ده بو گون ایرانی داها سرت شکیلده بلوکادایا (تحریم) آلماغا یاردیم ائدجک بوتون آکسییالارا (حرکاتلار) ایزن وئریلیب. دولاییسی اولاراق، بو، ایراندان سونرا بوتون میدانین محو ائدیلمهسیدیر. بورایا خصوصی اولاراق، ایران حاقیندا اؤز فیکرینی سؤیلهین قطرین بلوکاداسی (تحریمی) دا عاییددیر. هر کسه آیدیندیر کی، ایران اوچون سیتواسییا (وضیعت) پیس طرفه دوغرو ریاضداکی بؤیوک سامیتدن (باشجیلارین گؤروشوندن) سونرا دییشمهیه باشلادی. اؤزباشینا سعودییه عربیستانی ایرانین اوزرینه دوشمهیه جسارت ائده بیلمزدی»، – دئیه او بیلدیریب.
روس اکسپرت هلهلیک ایرانین پارچالانماسی سناریسینین آکتیولشدیریلمدیینی سؤیلهییب:
«ایرانین دوشمهنلری طرفیندن ممکن پارچالانما واسطهلریندن بیری ده میللتلرآراسی فاکتوردور. حاضردا اؤلکهنین داخیلینده ائله ده ساده اولمایان ائتنیک خریطه (نقشه) مؤوجوددور. هلهلیک بو واسطه ایشه سالینماییب. گؤرونور، بونون اوچون شرایط یئتیشمهییب. بو واریانت (ورشیون) آیری-آیری ترورلاردان یوزلرله دفعه گوجلو ساییلیر.
اگر بیز جنوبی آذربایجاندان دانیشساق، او زامان «بازا» (پایگاه) اولان مستقیل آذربایجان اوچون بو، آرزولانماز سناری اولاردی. ایرانین پارچالانماسی جنوبی قافقاز کیمی رگیوندا آغریسیز باش توتمایاجاق. چونکی ایرانلا محاربه شرایطینده بو بؤلگهدهکی هر کسی پارچالایاجاقلار».
azb_Arab azb_Arab azb_Arab azb_Arab azb_Arab azb_Arab azb_Arab azb_Arab